**Kuuraparta** (Frosty The Snowman) on alun perin amerikkalainen, vuonna 1950 julkaistu, lumiukosta kertova joululaulu. Laulun suomenkieliset sanat on kirjoittanut Sauvo Puhtila.

Frosty The Snowman laulun kirjoittivat amerikkalaiset lauluntekijät Walter Rollins ja Steve Nelson. Tarkoituksena oli tehdä uusi menestyshitti Gene Autrylle ja Cass County Boysille, joiden esittämä joululaulu Petteri punakuono (Rudolph the Red Nosed Reindeer) nousi listojen kärkeen vuonna 1949. Rollins ja Nelson pyysivät Gene Autrya levyttämään laulun yhdessä Cass Country Boysin kanssa. Gene Autry huomasi mahdollisuuden päästä jälleen listojen kärkeen ja levytti kappaleen. Kuten Rudolph the Red Nosed Reindeer, myös Frosty The Snowman muodostui kansainväliseksi menestyskappaleeksi. Levy julkaistiin lokakuussa vuonna 1950.

Laulu kertoo lumiukosta, joka herää eloon, kun lapset asettavat sen päähän taikurin silinterihatun. Lapset ja lumiukko seikkailevat kaupungilla, mutta lämmin ilma pakottaa Frostyn jättämään lapset. Lumiukko lupaa kuitenkin palata takaisin.

Kappaleen levyttivät 1950-luvulla myös Nat King Cole, Jimmy Durante, Guy Lombardo. ja Perry Como. Bing Crosby levytti kappaleen vuonna 1962. Frosty The Snowman laulussa ei mainita joulua tai joululomaa (holiday) lainkaan. Silti kappale on vuosien varrella sisällytetty kymmeniin joulualbumeihin. Frosty The Snowman aiheesta on tehty myös elokuva vuonna 1969 sekä TV-animaatio Frosty's Winter Wonderland vuonna 1976.

Laulun inspiraation lähteenä oletetaan olleen Armonkin pikkukaupungin New Yorkissa. Nykyään kaupungissa järjestetään vuosittain paraati, joka on omistettu Frostylle.

Laulun suomenkielinen versio
----------------------------

Sauvo Puhtilan sanoittaman, suomenkielisen laulun Kuuraparta levyttivät ensimmäisenä Brita Koivunen ja lauluyhtye Four Cats vuonna 1964. Vuonna 1965 sen levyttivät Saukki ja pikkuoravat. Laulu sisältyi Pikkuoravien joulupotkuriin 1. Laulun ovat levyttäneet myös mm. Markku Aro (1975), Mikko Alatalo (1999) ja Joel Hallikainen (2002). Brita Koivusen ja Four Catsin esitys Jaakko Salon orkesterin säestämänä on muodostunut laulun klassikoksi.

Suomenkielinen laulu vastaa sisällöltään varsin tarkasti alkuperäistä englanninkielistä. Myös suomalaisessa laulussa lauletaan silinterihatusta: *Saat tästä vanhan silinterin, päähän paljaaseen. Se on kai hattu taikurin, pois täältä muuttaneen. Hei, Kuuraparta, nytpä jotain tapahtuu! Täynnä elämää aivan onkin jää, - lumiukko naurusuu!*

Lähteet
-------

1. 1 2  Carl Leonard: The songwriter who co-wrote the classical Christmas song "Frosty the Snowman" *NowWeKnowEm.Worldpress.com*.  15.9.2013. Viitattu 5.12.2020.
2. 1 2  Frosty the Snowman (song) *Christmas-specials.fandom.com*. Viitattu 5.12.2020.
3. 1 2  Frosty the Snowman *History - Culture magazines*. Encyclopedia.com. Viitattu 5.12.2020.
4. ↑  Gene Autry and The Cass County Boys: Frosty The Snow Man *Single: Frosty The Snow Man / When Santa Claus Gets Your Letter*.  Lokakuu 1950. Viitattu 5.12.2020.
5. ↑  Nat King Cole: Frosty The Snow Man *Single: Frosty The Snow Man / Little Christmas Tree*.  1950. Viitattu 5.12.2020.
6. ↑  Jimmy Durante: Frosty The Snowman *Single: Frosty The Snowman*.  1950. Viitattu 5.12.2020.
7. ↑  Guy Lombardo: Frosty The Snowman *Single: Frosty The Snowman / If I Were Santa Claus*.  1950. Viitattu 5.12.2020.
8. ↑  Perry Como: Frosty The Snowman *Single: Frosty The Snowman / The Twelve Days Of Christmas*.  1954. Viitattu 5.12.2020.
9. ↑  Bing Crosby: Frosty The Snowman *LP-levy: I Wish You A Merry Christmas*.  1962. Viitattu 5.12.2020.
10. ↑  Frosty the Snowman (1969 film) *Fi.librarything.com*. Viitattu 5.12.2020.
11. ↑  Frosty's Winter Wonderland (1976) *IMDb.com - Internet Movie Database*. Viitattu 5.12.2020.
12. ↑  Frosty The Snowman Hometown Festival + Parade ! *Its A Charming Life.com*.  20.12.2017. Viitattu 5.12.2020.
13. ↑  Hakutulos kappaleelle: Kuuraparta *Fenno-levytietokanta*. Viitattu 5.12.2020.
14. ↑  Brita Koivunen: Kuuraparta *Single-levy: Siitä Tuntee Joulun / Kuuraparta*.  1964. Viitattu 5.12.2020.
15. ↑  Saukki & Oravat: Kuuraparta *LP-levy: Saukki & oravat*.  1965. Viitattu 5.12.2020.
16. ↑  Markku Aro: Kuuraparta *LP-levy: Various ‎– Joulun Toivekonsertti*.  1975. Viitattu 5.12.2020.
17. ↑  Mikko Alatalo: Kuuraparta *CD-levy: Suosituimmat joululaulut*.  1999. Viitattu 5.12.2020.
18. ↑  Joel Hallikainen: Kuuraparta *CD-levy: Arja Koriseva, Joel Hallikainen ‎- Rauhallista Joulua*.  2002. Viitattu 5.12.2020.
19. ↑  Kuuraparta Lyrics *Flashlyrics.com*. Viitattu 5.12.2020.